Olimpos

**Olimpos** e peurunvan, pe **Olympos** Hervez , pe **Olumpos** (e Geriadur Vallée (1931) (diwar ar gresianeg : Όλυμπος *Olympos*) eo anv menez uhelañ Hellaz, 2917.727 &nbsp;metrad uhelder dezhañ, anezhañ eil menez uhelañ ar Balkanioù goude e venez kar Menez Mousala (2 925,4 m). Emañ war-hed 100&nbsp;km eus Thessaloniki, eil kêr vrasañ Hellaz. Meur a gern zo : Mytikas, an hini uhelañ, Skala, Stefani, Profitis Ilias ha Touba.

Eno e oa, hervez Gwengelouriezh Hellaz annez doueed pennañ Henc'hres, Zeus en o fenn.
* Ret eo ober ar c'hemm etre ar Menez Olimpos ha kêr Olimpia, a zo e Peloponnesos.

## Lec'hanvadur
Dont a ra an an anv eus ar ger henc'hresianek Ὄλυμπος / *Olympos*.
Diwar-benn ar gerdarzh n'eus nemet martezeadennoù. Gwelout a c'haller ur wrizienn *olu-* a dalv kement ha  troc'hañ ,  falc'hañ , « touzañ , a gaver e-barzh *ollumi* ("troc'hañ", "distruj"), *oloos* ("distrujer", "marvel") hag *oulē* ("troc'h", "rann").

An dibenn *-mpos*, a gaver e meur a yezh indezeuropek, en anvioù-gwan a verk pe al lec'hiañ pe ur stumm.

Krediñ a reer e talveze *Olumpos* kement hag un dra bennak « a droc'he lemm » pe « a droc'he an hent ». N'halled ket treuziñ ar menez, ha gwelet e veze evel un harz krenn etre Thessalia ha Makedonia, pe ledenez Hellaz hag Europa.

Ur gerdarzh all a seblant suroc'h. Neuze e teufe "Oulumpos", ar ger a gaver e skridoù Homeros, eus ar gwriziennoù indezeuropek-mañ :
* *wel-' ("treiñ, troidellat, punañ " - orin ar ger alamanek *Wolke * "[[koumoul]]enn", ar ger gallek *valse*) 
* *ombh-* ("tra ront", "krec'h, kern" evel er ger [[latin]] *umbo*, an anv roet da lodenn volzek ur [[skoed]]). [[Ster]]  *Olympos' a oa neuze "menez punet ar c'houmoul en-dro d'e lein". Ur ger indezeuropek e vije bet, *'Wol-*omb*, troet da *Olumpos* e genoù Hellaziz kozh.

== [[Douaroniezh]] ==
En em astenn a ra ar Menez Olympos en hanternoz Hellaz, tost da aod ar [[Mor Enezek]], da Dhessalia ha da Vakedonia. Ur pezh tolzenn a venez zo anezhañ, sonn-mat e meur a lec'h, hag [[islonk]]où ledan. [[koadeg|Koadek]] eo an traoñ anezhañ, hag erc'hek e gern.

Beleien ha pirchirined a grapas gant ar menez Olympos en [[Henamzer]]. Kentañ ma voe krapet ar menez en hon amzer a voe d'an [[2 a viz Eost]] [[1913]] gant Daniel Baud-Bovy, Frédéric Boissonas ha Christos Kakkalos.

== Mojennoù ==
Kuzhet eo lein ar menez ouzh an dud gant ar c'houmoul. Neuze e c'halle doueed pennañ Henc'hres ober o annez eno ha bezañ sioul o frikota hag o sellout ouzh an dud a bell. Hervez Homeros ne oa na [[glav]] nag [[erc'h]] ha gwenn e oa ar bed d'an doueed eno, war-lerc'h dezho en em zizober eus an [[Titaned|Ditaned]], [[Ofion]] ha [[Tifon]].

== Menezioù all ==
Triwec'h menez all er bed zo heñvelanvet, darn anezho en inizi Hellaz, e [[Kiprenez]], [[Azia Vihanañ]], [[Zeland Nevez]], [[Tennessee]], [[Utah]] ha Stad [[Washington (stad)|Washington]] e [[SUA]].

==Steredoniezh ==
**Olympus Mons* zo anv [[latin]] ur [[menez-tan]] war ar blanedenn [[Meurzh (planedenn)|Meurzh]].
*Un [[asteroidenn]] zo anvet *(22754) Olympus*.

== Skeudennoù ==
<gallery mode="packed" heights="190px">
Olympsichtosten.jpg|Tal ar reter
Olympus_Litochoro.JPG|Gwelet eus kêr [[Litoc'horo]]
Mytikas peak 02.jpg|Mytikas, beg uhelañ ar menez
126910main image feature 402 mountolympus.jpg|Gwelet gant ul [[loarell]]
</gallery>

== Gwelout ivez ==
* [[Listenn Doueed Hellaz]]
* [[Doueed an Olimp]]
* [[Hellaz]]

== Liammoù diavaez ==
*  [http://www.peakware.com/peaks.html?pk=199 *Peakware World Mountain Encyclopedia'']
*  Mount Olympus
## Notennoù